મનુષ્ય ખૂબ બુદ્ધિશાળી અને વિવેકશીલ-વિચારવાન પ્રાણી છે, પરંતુ તે પોતાની આ શક્તિઓનો ઉપયોગ લૌકિક કામનાઓ અને ઇન્દ્રિય ભોગો સુધી જ સીમિત રાખે છે તે દુઃખદ છે. તે અજ્ઞાનરૂપી અંધકારથી ઘેરાયેલા માણસને આ મોટી શક્તિઓનો આભાસ પણ થતો નથી. તેથી તે ઘાણીના બળદની જેમ એક સીમિત વર્તુળમાં જ આંટા મારતો રહે છે. તેને એટલી પણ ખબર નથી કે આપણા માથે મોટી શક્તિઓનો હાથ છે અને તેમની પાસેથી જીવન સફળ બનાવવાના આશીર્વાદ પ્રાપ્ત કરી શકાય છે.